 9) Városrendezési és városépítési feladatok
(Városépítési Főosztály)

BFVT Kft. közszolgáltatás: 821901

A Budapest Főváros Városépítési Tervező Kft. 2020. évi közfeladatainak ellátására, működési kiadásaira nyújt fedezet a címen tervezett előirányzat. A társaság fő tevékenységi köre a mérnöki tevékenység és műszaki tanácsadás, azon belül a terület- és településfejlesztési, városmegújító feladatok, településrendezési és településtervezési feladatok, valamint környezeti állapotértékeléssel, programalkotással kapcsolatos feladatok elvégzése és szakértői vélemények készítése.


A Kft. 2020. évben ellátandó feladatai:

I. Terület- és településfejlesztési feladatok (325 .000 ezer Ft)

· Területfejlesztési és városmegújítási feladatokkal kapcsolatos szakértői vélemények és döntés előkészítő tanulmányok készítése,
· Barnamezős Kataszter aktualizálása,
· Városmegújítási beavatkozások tanulmánytervei,
· Budapest 2030 Hosszútávú városfejlesztési koncepció 2019. évi monitoring jelentés,
· Budapest Hosszútávú városfejlesztési koncepció folytatása, megalapozó munkarész, valamint Budapest 2040 kidolgozásának megkezdése (III. ütem),
· Városfejlesztési Alap koncepciója (III. ütem),
· A fővárosi helyi védelem alatt álló épületegyüttesekhez értékvédelmi dokumentáció készítése (III. ütem), 
· Parkolásfejlesztési intézkedési terv (II. ütem),
· SMART City Integrált Településfejlesztési Stratégia 2027,
· Bérlakás koncepció,
· Tanulmányterv: Káposztásmegyeri metró meghosszabbítással kapcsolatos városfejlesztési beavatkozások.


II. Településrendezési és településtervezési feladatok (181.000 ezer Ft)

· Településrendezési és településtervezési feladatokkal kapcsolatos szakértői vélemények és döntés előkészítő tanulmányok készítése,	
· Fővárosi Településszerkezeti Terv (TSZT) és Fővárosi Rendezési Szabályzat (FRSZ) felülvizsgálata Magyarország és egyes kiemelt térségeinek területrendezési tervéről szóló törvény alapján (II. ütem),
· Fővárosi Településszerkezeti Terv (TSZT) és Fővárosi Rendezési Szabályzat (FRSZ) eseti módosítása,	
· Fővárosi Önkormányzat hatáskörébe tartozó építési szabályzatok készítése és eseti módosítása,
· Térinformatikai tevékenység.



III. Környezeti állapotértékeléssel, programalkotással kapcsolatos feladatok (64.000 ezer Ft)
· Budapest Főváros Környezeti Állapotértékelése dokumentum kidolgozása és egyéb, környezetvédelmi feladatokkal kapcsolatos közreműködés,
· Budapest Zöldinfrastruktúra Fejlesztési- és Fenntartási Akcióterve dokumentum elkészítése (III. ütem),
· Környezetvédelmi program felülvizsgálata (I. ütem),
· Fenntartható Energia és Klíma Akció Program (SECAP) készítése, a Budapest Fenntartható Energia- és Klímaakcióterve (SEAP) és klímastratégia alapján (I. ütem),
· Budapesti Zöldkataszter (I. ütem).
Összesen: 									570 000 ezer Ft


Főépítészi és városrendezési feladatok: 880801

Településkép védelméről szóló 30/2017. (IX. 29.) Főv. Kgy. rendelet alapján a Városépítési Főosztály feladatköréhez kapcsolódó eljárási díjak, illetékek (helyi védettség feljegyeztetés, törlés, jelzálog bejegyzés, törlés, településrendezési kötelezettség bejegyzés) költségeire, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormány rendelet alapján lakossági fórumokhoz kapcsolódó hirdetések költségeire nyújt fedezetet (4.000 ezer Ft).


Főépítészi és városrendezési feladatok: 880802

A 2020. évben tervezett feladatok (38.000 ezer Ft) az alábbiak:

· 	Budapest gazdaságélénkítési és munkahelyteremtési stratégiájának 
2020. évi monitoring jelentése	6 000 ezer Ft
	
A Fővárosi Közgyűlés 1049/2015. (VI. 23.) Főv. Kgy. határozattal hagyta jóvá Budapest gazdaságélénkítési és munkahelyteremtési stratégiáját. A stratégia előrehaladásáról, a stratégiában megfogalmazott célok elérésének folyamatáról minden évben monitoring jelentés készül.

· Szakmai fórumok szervezése, kiadványok készítése	5 000 ezer Ft
Városfejlesztési dokumentumokhoz (Smart city keretstratégia, Parkolásfejlesztési koncepció, Zöldinfrastruktúra fejlesztési és fenntartási akcióterv, Településképi arculati kézikönyv felülvizsgálata) kapcsolódóan szakmai fórumok szervezése, kiadványok készítése, interaktív online felület karbantartása.

· TÉR_KÖZ pályázathoz kapcsolódóan kiállítások szervezése 
és kiadványok készítése	15 000 ezer Ft
A pályázat támogatásával megvalósuló projektek bemutatása, ismertetése céljából kiadványok készítése, kiállítások szervezése.

· Budapest Építészeti Nívódíj 2020	12 000 ezer Ft
A Nívódíj célja a Budapest városképét meghatározó példaértékű fejlesztések, kiemelkedő építészeti alkotások elismerése, díjazása. A Nívódíj a kortárs építészet alkotásait, a díjazott pályaműveket kiállítás és összefoglaló kiadvány megjelentetésével a nagyközönség számára is elérhetővé teszi.
Magyar Urbanisztikai Társaság tagsági díj: 881102

Magyar Urbanisztikai Társaság szakmai-társadalmi szervezet részére megfizetett éves tagsági díj (500 ezer Ft).


2020. évi jubileumi Főépítészi konferencia megrendezése: 895002

A cím a főépítészek 25. jubileumi szakmai konferenciája megrendezésének költségeire (13.000 ezer Ft) nyújt fedezetet. A rendezvény szervezését a házigazda város a Főépítészi Kollégiummal közösen végzi. A vendéglátó város feladata a helyszín és az ellátás biztosítása. Korábbi tapasztalatok alapján a konferencia látogatottsága 120-150 fő.


Okosváros fejlesztési programok: 895202

A címen tervezett előirányzat (200.000 ezer Ft) az Okosváros fejlesztési programokhoz kapcsolódó eljárások létrehozásának és fenntartásának költségeire nyújt fedezetet.
